VABASTAV UUESTISÜND
Tere tulemast 8-osalisse saatesarja "Vabastav uuestisünd"!
Esimeses osas käsitleme Jumala kolmainsust ning seda ilmutust,
mille Piibel meile kolmainsusest annab.
Kolm persooni ühes Jumalas ning üks Jumal kolmes persoonis.
Selliseid mõtteid on muistsed kirikuisad mõelnud,
kui nad on mõtisklenud Jumala kolmainsuse üle.
Jumal koosneb Isast, Pojast ja Pühast Vaimust.
Internetis on viimasel ajal väiteid, justkui Poeg poleks Jumal.
Kristluse keskne tõde on see, et ka Poeg on Jumal ning
Jeesuse jumalikkuse mõistmine.
1 Moosese 1:1 ütleb: "Alguses lõi Jumal taeva ja maa."
Juudid teadsid, et Jumal, mis on heebrea k. Elohim,
on mitmuses, tähistades jumalaid või kolme jumalat.
Juudid ei mõista Jumala kolmainsust nii, nagu Uue Testamendi kristlased.
Jeesus kirjeldab Jumal-Isa Johannese evangeeliumis 5 ptk:
Jh 5:17:"Aga Jeesus kostis neile: "Minu Isa tegutseb tänini
ja ka mina tegutsen."
Siis otsisid juudid veel enam võimalust teda tappa, sellepärast et
ta oli lisaks hingamispäeva rikkumisele nimetanud Jumala oma Isa olevat,
tehes ennast Jumalaga võrdseks."
See on huvitav koht, kuna juudid arvasid, et Jeesus,
nimetades Jumalat Isaks, tõstis ennast Jumalaks,
sest nende meelest Jumala Poeg on ka Jumal ise.
Kuid Jeesus tõi Jumalat Isaks nimetades endale lähedale.
Juutidele on lähedane Jumal-Isa võõraks mõisteks,
mistõttu nad ei saanud Jeesuse Jumala käsitlusest aru.
Kui mõelda Jumala kolmainsuse peale, kuhu kuuluvad Isa, Poeg
ja Püha Vaim, siis Piibel annab meile väga selge arusaama sellest,
et ka Poeg on Jumal.
Heebrealastele 1:5 räägib Isa: "Sest missugusele inglile on Jumal
kunagi öelnud:"Sina oled mu Poeg, täna ma sünnitasin sinu."?
Ja veel:"Mina olen temale Isaks ja tema saab minule Pojaks!"?
He 1:8: Aga Pojale ta ütleb: "Sinu troon, Jumal,
seisab igavesest ajast igavesti ja õiglus on su kuningakepp."
1 Timoteose 3:16 leiame algkoguduse peaaegu et usutunnistuse:
"Tunnistatavalt suur on jumalakartuse saladus:"
Kreekakeelne algtekst ütleb nii: "Jumal on avalikuks saanud lihas,
õigeks tunnistatud vaimus, nähtav olnud inglitele,
kuulutatud paganatele, usutud maailmas, võetud üles kirkusesse."
Siin nad tunnustasid Jeesuse jumalikkust algusest peale.
Ka Püha Vaim ja tema jumalikkus on mõndadele inimestele ebaselge,
eriti osades usuringkondades.
Piibel annab ka selles osas meile konkreetse ilmutuse.
Apostlite teod 13:1 kirjutab Püha Vaimu kohta nii:
"Aga Antiookias olevas koguduses oli prohveteid ja õpetajaid:"
Salm 2:"Kui need siis Issandat teenisid ja paastusid,
ütles Püha Vaim:"Eraldage mulle Barnabas ja Saulus tööle,
milleks ma olen nad kutsunud!"
Siit tuleb konkreetselt välja see, et Püha Vaim on isik,
kes kõneleb ning kellega saab suhelda.
Seetõttu on Piibli käsitlus 3 isikut ühes ja 1 kolmes väga paeluv.
Athanasiose usutunnistus 6. saj. pKr määratles kolmainsust, öeldes,
et kolmainsust tuleb austada ainsuses ja ainsust kolmainsuses.
Ehk kõigil kolmel persoonil on sama majesteetlikkus ja au,
kuid kolmainsuse sisemine hierarhia on erinev.
1 Ko 11:3 peatükis kirjutab Paulus korintlastele nõnda:
"Aga ma tahan, et te teaksite: Kristus on iga mehe pea,
aga mees on naise pea, ja Jumal on Kristuse pea."
Kolmainsuse sisemine hierarhia on põnev müsteerium.
Kuidas saab olla üks Jumal, kuid kolmainsuses on hierarhia?
Jeesus ütleb Johannese evangeeliumis 14:28:"sest Isa on suurem kui mina."
Jeesus kasutas siin kreekakeelset sõna "meizon", st vanem.
Seega ütles Jeesus, et Isa on temast vanem.
See on huvitav teema, millesse kaevume veidi aja pärast.
Matteuse evangeeliumi 22. peatüki 41. salmis vastab Jeesus variseride
küsimusele küsimusega:"Mida te arvate Messia kohta: kelle poeg ta on?"
Nad ütlesid talle: "Taaveti."
Tema lausus neile:"Kuidas siis Taavet vaimus hüüab teda Issandaks:
Issand ütles mu Issandale: Istu mu paremale käele,
kuni ma panen su vaenlased sinu jalge alla!?
Kui nüüd Taavet hüüab teda Issandaks, kuidas ta siis on tema poeg?"
Ja ükski ei suutnud talle vastata sõnagi ja
keegi ei julgenud sellest päevast peale teda enam küsitleda. "
See on huvitav teema, kuna Jeesus küsis variseride käest,
kelle poeg saab Messias olema.
Variserid arvasid, et Taaveti poeg.
Jeesus küsis siis, et kuidas saab poeg olla isast suurem.
Juudid ei saanud sellest kontseptsioonist aru.
Jeesus pidas ennast silmas, kes on Jumal, ja sündides Taaveti soost,
on oma suguliini esiisast Taavetist suurem.
Siit tuleneb jumalik põhimõte, mida juudid hästi mõistsid:
isa on pojast suurem.
Siiski me räägime ühest jumalast.
Kõigil kolmel on sama aulisus ja majesteetlikkus.
Nad on igavesed (mitte loodud), lõpmatud, jumalikud, kõikvõimsad.
Athanasiose usutunnistuse alustaladeks võiks nimetada
5 Moosese 6:4-6.
Mooses rääkis selle tõe Iisraeli rahvale, öeldes:
"Kuule, Iisrael! Issand, meie Jumal Issand, on ainus.
Armasta Issandat, oma Jumalat, kõigest oma südamest ja kõigest
oma hingest ja kõigest oma väest!
Ja need sõnad, mis ma täna sulle annan, jäägu su südamesse!"
Seda ainsust rõhutatakse Piiblis väga tugevalt ning
meid, usklikke, kutsutakse sellesse ainsusesse.
Jumala ainsust rõhutatakse Markuse 12:29,
kus Jeesus tsiteeris sedasama lõiku Moosese raamatust:
"Jeesus vastas:"Esimene on: Kuule, Iisrael, Issand, meie Jumal,
on ainus Issand,"
Kogudusetelk räägib kolmainsusest erililsel viisil.
Mõned väidavad, et Jumala kolmainsus ei peegeldu selgelt
Piiblist ning et seda pole otse öeldud.
Jah, see on mõnevõrra peidetud, kuid igale otsijale leitav ning
mille Püha Vaim näitab igaühele, kes seda tõeliselt otsib.
Kogudusetelk räägib kolmainsuse erinevatest rollidest.
Kui mõtleme Jumala päästeplaanile, siis vaatame efeslastele 1:3-4:
"Kiidetud olgu Jumal ja meie Issanda Jeesuse Kristuse Isa,
kes meid on taevast õnnistanud kõige vaimuliku õnnistusega Kristuses;
nõnda nagu tema on meid Kristuses valinud enne maailma rajamist
olema pühad ja laitmatud tema palge ees armastuses,"
See tähendab, et Isa planeeris inimkonna pääste.
Sama peatükk jätub:"meid ette määrates lapseõiguse osalisteks Jeesuse
Kristuse kaudu enese juurde oma tahtmise heameelt mööda,"
Teiste sõnadega lepitas Kristus inimkonna vahekorra Jumalaga,
Kristus viis täide Isa plaani.
Püha Vaimu kohta öeldakse salmis 11:
"Temas oleme ka meie saanud liisuosa
ettemääratult kõiges toimivat kavandamist mööda
tema tahtmise nõu järgi,
et me oleksime tema kirkuse kiituseks, kes me varem oleme lootnud Kristusele.
Temas olete ka teie sellest ajast peale, mil te saite kuulda tõe sõna,
oma pääste evangeeliumi; ja kelles teiegi, saanud usklikuks,
olete kinnitatud tõotatud Püha Vaimu pitseriga;"
Teiste sõnadega planeeris Isa inimkonna pääste, Poeg viis selle
täide ning Püha Vaim viib selle meie sees lõpuni täide.
Mooses, kui ta ehitas kogudusetelgi kõrbesse, nägi algset
kogudusetelki, kui ta läks üles mäele.
Seal Jumal ilmutas talle kogudusetelki, mis on praegu taevas.
Seal oli eesõu, püha paik ja kõige püham paik.
Eesõuel on altar, milles põleb tuli koos vasknõuga.
Altar oli eesõue keskne asi, olles Kristuse risti sümbol.
See räägib kõik Jeesuse lepitustööst.
Eesõue keskseks sõnumiks on veri ja vesi.
Kui me vaatame Johannese 1. kirja, siis 1 Joh 5:6 ütleb:
"Tema on see, kes tuli vee ja verega - Jeesus Kristus.
Ta ei tulnud üksnes veega, vaid vee ja verega,
ja Vaim on selle tunnistajaks, sest Vaim on tõde."
Loen edasi algtekstist, mis praegusest Piiblitõlkest puudub.
"Sest kolm on, kes tunnistavad taevas: Isa, Sõna ja Püha Vaim.
Ja need kolm on üks. On kolm, kes maa peal tunnistavad:
vaim, vesi ja veri, ja need kolm on üks."
Need kolm tunnistajat on kogudusetelgis selgelt olemas.
Eesõue esemed räägivad Jeesusest, kes on Jumala Sõna.
Kui nüüd siseneda pühasse paika, te näete seda pilti.
Siin on jälle kolm eset, mis räägivad Jumala kolmainsusest.
Siin on seistmeharuline küünlajalg,
vaateleivad laual ning kuldne suitsutusaltar.
Seitsmeharuline küünlajalg räägib Pühast Vaimust ehk
Jumala seitsmest vaimust.
Vaateleivad ja laud räägivad Jumala Sõnast ehk Jeesusest Kristusest.
Kuldne altar koos altarisarvedega sümboliseerib palve väge,
Jumala väge ja Isa.
Vägi tuleb kõige pühamas paigas esile: seal oli lepingulaegas,
mis sümboliseerib Isa, Jumala väge ja Jumala ligiolu.
Jeesus, kõneledes Isast, ütles Matteuse 26:64,
vastates ülempreestrile: "Ja ülempreester ütles talle:
"Ma vannutan sind elava Jumala ees, et sa meile ütleksid,
kas sina oled Messias, Jumala Poeg?"
Jeesus vastas talle: "Need on sinu sõnad.
Ometi ütlen mina teile:Siitpeale te näete Inimese Poja istuvat Väe paremal
käel ja tulevat taeva pilvedel."
Ehk Isa kujutab väge ja Jumala ligiolu,
Poeg eesõues Sõna ehk lepitust ja puhastust ehk vett.
Seetõttu olid eesõue tähtsaimad sümbolid veri ja vesi,
mis voolasid ka Jeesuse südamest, mille torkas roomlane läbi,
kui Jeesus ristil rippus.
Kuid Püha Vaim oli kogudusetelgis esindatud,
kuna seistmeharuline küünlajalg valgustas vaateleibasid.
Ehk Püha Vaim on Õpetaja, Kaitsja, Lohutaja,
Jumala Sõna ehk vaateleiva selgitaja.
Jeesus ütleb Johannese 14:26: "Aga Lohutaja, Püha Vaim,
kelle Isa saadab minu nimel, tema õpetab teile kõik
ja tuletab teile meelde kõik, mida mina teile olen öelnud."
Ehk Püha Vaim on meie õpetaja.
Seetõttu näeme kogudusetelgis ühe Jumala,
kuid kolme persooni erinevad ülesanded.
Jeesust kohtab inimene kõigepealt, kui ta sünnib uuesti.
Kui inimene astub kogudusetelgi eesõue eesriide sissepoole,
kohates altarit ja ohvrit.
Inimene näeb Jeesuse lepitustööd, kohates Kristust oma lepitajana.
Siis kutsub Jumal inimest veel sügavamale päästesse,
kogudusetelgi pühasse paika.
Veedame oma lapsepõlve eesõues, õppides Jeesusega koos
selgeks usu põhitõed.
Kuid Jumal kutsub meid sügavamale osadusse iseendaga.
Seetõttu kutsutakse meid kogudusetelki pühasse paika,
et õpiksime Jumalat lähedasemalt tundma.
On ääretult tähtis õppida Jumalat isiklikult tundma.
Seetõttu ütleb 1.Johannese 2:27:"Aga võidmine,
mille te olete saanud temalt, püsib ju teis ning teil pole vaja,
et keegi teid õpetaks; vaid nii nagu tema võidmine teid kõiges õpetab -"
Pühas Vaimus ehk Jumala võidmise all olles õpime me,
kui tahame tunda Jeesust rohkem ja kõndida Tema teel,
liikudes kõige pühama paiga poole ehk Isa ligiolu poole.
Isa on nendest kolmest kõige salapärasem ning
seetõttu tuleb meil Isa tundma õppida.
Jumal või Isa on ka olemuselt kolmainsus.
Mõned mõtlevad, et Isa on kehatu ja vormitu olend,
keda pole võimalik näha.
Kuid Ilmutuse raamat räägib meile hoopis midagi muud.
Ilmutuse raamat 4:1-3.
See räägib ajast, mil Johannes tõmmati taevasse ja talle näidati
maailma lõpuaegu ja lõpuaja sündmusi.
Ilmutuse raamat 4:1-3: "Pärast seda ma nägin,
ja vaata: taevas oli avatud uks, ning sama hääl,
mida ma olin kuulnud enesega rääkivat otsekui pasun, ütles: "
"Tule siia üles ja ma näitan sulle, mis peab sündima pärast seda!"
Sedamaid olin ma vaimus.
Ning ennäe, taevas seisis troon, ja keegi istus troonil.
See istuja oli sarnane jaspise- ja karneoolikiviga,
ja trooni ümber oli vikerkaar, mis sarnanes smaragdiga,"
Siin näeb Johannes Isa.
Me teame seda sellepärast, et 5. peatükis tuleb Juuda lõvi
Jeesus Kristus, kes võtab troonil istuja käest rullraamatu.
Kui Johannes vaatab Isa, siis Ta on otsekui kalliskivi moodi.
Tal on konkreetne keha, mida võib silmaga näha.
Seetõttu teame, et ka Jumal on kolmainsus:
Tal on hing, teadvus, kuna Ta on teadvuse looja.
Tal on vaim, kes Temast lähtub ja täidab kogu maailmakõiksuse.
Seda käsitleme hiljem.
Ainult küpsed kristlased õpivad Isa tundma.
Need, kes on käinud Kristuse teel, liikunud eesõuest pühasse paika,
söönud vaateleiba ja õppinud tundma Isa saladust Jeesuse kaudu.
1. Johannese kiri räägib pühitsuse ja vaimuliku kasvu kohta.
1Joh 2:12:"Ma kirjutan teile, lapsed, sest patud on teile andeks antud
tema nime pärast."
Vaimulikud lapsed peavad mõistma, et nad on saanud Jeesuse Kristuse
lepitustöö kaudu patud andeks.
Johannes jätkab:"Ma olen kirjutanud teile, noored, sest te olete tugevad
ja Jumala sõna püsib teis ning te olete ära võitnud kurja."
Noor usklik peab õppima vaimulikku sõjapidamist ning
võitma kuri iseendas.
Võitma ka hingevaenlane, kes püüab meie usuteel käimist takistada.
Siis kirjutab Johannes isadele: "Ma kirjutan teile, isad,
sest teie olete mõistnud teda, kes on olnud algusest."
Isad on vaimulikult küpsed ning on õppinud Isa tundma.
Nad on eluteel käinud ja läinud eesõuest pühamasse ja siis
kõige pühamasse paika, pääsedes Isa ligiollu.
Nad on õppinud Isa ligiolu tundma ja pääsenud lähedasse suhtesse Temaga.
Justnagu Mooses, kes rääkis Jumalaga näost-näkku.
Isa ei saa näha Tema apsoluutse kirkuse tõttu teisiti,
kui Jumala Sõna kaudu, mis meile Kristuse kaudu avaneb.
Jeesus ise õpetab meile Isast Johannese 1:18:
"Keegi ei ole iialgi näinud Jumalat.
Ainusündinud Poeg, kes on Isa rinna najal, tema on meile teate toonud."
Ehk kui Jeesuse nägu valgustub meile Piibli kaudu, näeme paremini ka Isa.
Matteuse 18:10 räägib Isast niimoodi:
"Vaadake ette, et te ühtainustki neist pisikestest ei põlgaks,
sest ma ütlen teile, et nende inglid taevas näevad alati minu Isa palet,
kes on taevas!"
Ehk Isa saab näha, kuid me ei saa usklikena näha Isa nägu enne,
kui õpime nägema Jeesuse nägu Jumala Sõnast ehk Piiblist.
Kui me Isa Teda uurime, siis Temas on kolmainsus:
Sõna, valgus ja vägi.
See kolmainsus tuleb esile 2 Pe 1:17, mis ütleb:
"Sest ta sai au ja kirkust Jumalalt Isalt, kui ilmvõrratult kirkuselt"
Psalmis 29 räägitakse Jumala 7 häälest, mis lähtuvad Temast ja
hoiavad kogu loodut üleval.
Isa on väe ja valguse ning Sõna algallikas-kõige algallikas.
Seetõttu kui uurime Isa ja Jumalat, Tema persooni,
siis me eristame Temas kaks erinevat iseloomujoont.
Tänapäeva inimesed ei soovi näha Jumala tõe ja õigluse poolt,
vaid keskenduvad Tema armule ja armastavale poolele.
1. Johannese 4: 8 ütleb, et Jumal on armastus.
Jumal on armastus, kuid ka õigsuse Jumal.
Roomlastele 1:16 kirjutab Paulus roomlastele:
"Sest ma ei häbene evangeeliumi, see on ju Jumala vägi päästeks
igaühele, kes usub, juudile esmalt ja siis kreeklasele.
Sest Jumala õigus on ilmunud evangeeliumis usust usku,
nii nagu on kirjutatud: "Aga õige jääb usust elama."
Keegi on kunagi öelnud, et Jumal armastab õigsust rohkem,
kui inimesi.
Seetõttu tahab Ta, et meist saaksid õigsust täis ehk õige mõtlemise
ning südamega inimesed, kes võivad tulla Jumala ligiollu.
Kuid see õnnestuv vaid usu kaudu Kristusesse.
Päästmata inimese pilk on suunatud Kristusest eemale.
Kui ta vaatab pattulangemist ja pattu, näeb ta Jumala ja Isa viha.
Jeesus on tee Isa juurde ning me peame õppima Jeesuse nägu tundma,
andudes Talle ning käies Kristuse teel.
Nõnda õpime Isa tundma ning Teda nägema,
nähes, et Ta on tõesti armastus ja Ta armastab oma lapsi.
Poja väärtus on tohutu.
Tõdesime Athanasiose usutunnistuse juures peatudes,
et Jumala kolmainsuse isikud on igavesed.
On üks Jumal ning need kolm isikut on ühes igaveses Jumalas.
Piiblis on siiski üks tõde, mis muudab Jeesuse saladuse
mõistmise veidi keerulisemaks.
Koloslastele 1:14 seletab seda mõtet:"kelles meil on lunastus,
pattude andeksandmine.
Tema on nähtamatu Jumala kuju, kogu loodu esmasündinu,"
Sõna "esmasündinu" on kreeka keeles prototokos
ning tähendab esimesena sündinud.
Nüüd võime mõelda, et nojah, Jeesus sündis esimesena uueks Aadamaks,
inimene Jeesus Kristuseks ristil, kui Ta lunastas inimkonna.
Kuid kui tutvume lähemalt nende salmidega ning uurime konteksti,
siis see ei seleta päris kõike. Loeme koloslastele 1:15:
"kogu loodu esmasündinu,
sest tema läbi on loodud kõik, mis on taevais ja maa peal,
mis on nähtav ja nähtamatu, olgu troonid või ülemused,
olgu valitsused või meelevallad - kõik on loodud tema läbi ja tema poole.
Tema ise on enne kõike ja kõik püsib koos temas
ja ta on oma ihu, koguduse pea.
Tema on algus, esmasündinu surnuist, et ta kõiges saaks esimeseks."
Siin öeldakse, et Ta on esimeseks sündinud enne kogu loodut ning siis
öeldakse, et Ta on esimene surnuist tõusnute hulgas,
et Ta oleks kõiges esimene.
Seetõttu on Jeesuse saladus suur.
Ta on olnud juba enne Vana Testamendi aegu olemas,
Isa-Jumala sees peidus olles.
Ammu enne maailma loomist.
Läheme selle teema juurde veel.
Mina usun, et alguses, nagu Johannese evangeeliumi 1. ptk
mainib, Sõna-Jeesus on olnud algusest peale olemas.
Isa on aegade alguses sünnitanud Poja,
et Jeesus oleks esimene sündinu kõigest loodust.
Jeesuse sündimine Isast toimus enne,
kui Jumal lõi Jeesuse kaudu kogu maailma.
Teiste sõnadega, tundub, et Isa on endast sünnitanud Poja,
kes on sama suur Jumal, kui Isa.
Kuna Isa koosneb Sõnast, valgusest ja väest,
on samasugune ka Poeg, koosnedes Sõnast, valguses ja väest.
Alguses oli Sõna.
Jeesus ütles ise Johannese 8:12: "Mina olen maailma valgus."
1 Korintose kiri 1:24 Paulus kirjutab Jeesusest:
"ent neile, kes on kutsutud, olgu juutidele või kreeklastele, on ta Kristus,
Jumala vägi ja Jumala tarkus."
Ehk Kristuses on Sõna, valgus ja vägi samal viisl, nagu Isaski.
Kuid kas Piiblist leidub tõestust sellele, et Isa oleks iseendast
eraldanud teise jumaliku endasarnase olendi, ammu enne aegade algust?
Kui läheme Õpetussõnade raamatusse,
siis siin on imeline lugu tarkuse sünnist.
Õpetussõnad 8:12: "Mina, tarkus, olen mõistlikkuse naaber,
ja ma leian tunnetuse ning targa nõu."
Salm 20:"Ma jäin õigluse rajale, keset õiguse jalgteid,
et anda jõukust neile, kes mind armastavad,
ja et täita nende varakambreid."
Nüüd tuleb mitu erilist salmi, mida tahan heebreakeelse
algktekstiga võrrelda.
1938. aasta soomekeelne Piiblitõlge: "Issand lõi mind oma töö alguses,
esimesena oma töödest enne aegade algust.
Sõna "lõi" on heebrea k gana, tähendades pühendama.
"Issand pühendas mind oma tööde alguseks.
Igavikust alates on mind eraldatud, ürgajast peale, enne maailma algust.
Ma olen sündinud enne sügavusi, enne kui puhkesid allikad.
Veel enne kui mäed paigale pandi, enne künkaid sündisin mina,"
Hüppame 28. salmi:"kui ta merele pani piiri,et veed ei astuks üle tema käsust,
kui ta kinnitas maa alused, siis olin mina tema kõrval
kui lemmiklaps, olin päevast päeva temale rõõmuks,
mängisin igal ajal tema ees, mängisin tema maailma maa peal
ja tundsin rõõmu inimlastest."
Salm 30 on märkimisväärne, siin kasutatakse heebreakeelset
sõna "amon", mis tähendab maailmakõiksuse arhitekti.
Nii et originaaltõlkes kõlab salm nii:"siis olin mina tema kõrval
kui maailmakõiksuse arhitekt."
Isa lõi kogu maailma koos oma Poja Sõna kaudu,
kuna Poeg on Sõna.
See tõde on ka 1. Moosese raamatu 1. peatükis (heebrea k. tõlge:)
"Alguses lõi(d) Jumal(ad, Elohim) taeva ja maa.
Kuid kui räägime inimese loomisest 2. peatükis,
nimetatakse Issand Jumalat, seal on mitte Jumal Elohim,
vaid Jehoova Elohim.
Jehoova Elohim on Jeesus, kelle sõna kaudu loodi kogu maailm ja inimene.
Selletõttu on Kristuse saladus suur.
See oli Vana Testamendi ajastul peidetud ning sai avalikuks alles
Uue Testamendi ajal, astudes esile Jumala Pojana.
Ta sündis Neitsi Maarjast täiusliku inimesena.
Kuid Jeesuse sünni ümber on mitmeid erinevaid käsitlusi.
Soomes oli mingi hetkel üsna suur poleemika teooria ümber,
mille kohaselt andis Jumal-Isa oma seemne Maarjasse,
kuid kasutas Maarja munarakku.
Selle käsitluse kohaselt oleks Jeesus pooleldi Jumal
ja pooleldi inimene.
Mina seda teooriat ei usu, kuna 3. Moosese raamat ütleb, et
ohver peab olema veatu isane.
Kuna see nii on, ei saanud Jeesusel olla apsoluutselt mitte ühtegi
jälge pärispatust.
Selletõttu usun mina, et Isa-Jumal pani Maarja sisse
viljastunud munaraku, valmistades Talle keha.
Heebrealastele 10:5 ütleb: "Seepärast Kristus ütleb maailma tulles:
"Tapaohvrit ja roaohvrit sa ei tahtnud, aga ihu sa oled mulle valmistanud."
Isa valmistas Jeesusele veatu keha, Ta oli ilma pärispatu ja patuta.
Ta oli täiuslik inimene ja täiuslik Jumal.
Inimesena olles oli Tema jumalikkus peidetud sinnamaani,
kuni Tema peale laskus Messiase võidmine ning Ta alustas teenistust.
Siis tuli ka Tema jumalikkus esile, kuid sinnamaani oli ta täiuslik
inimene, andes inimestele pildi täiuslikust, veatust inimesest.
Veatust ohvritallest, kes Ta oli.
Jeesus on teatud viisil sündinud kolm korda: Isa-Jumal sünnitas
Ta ja eraldas endast enne aegade algust,
Ta on Jumala ainusündinud Poeg.
Nüüd sündis Jeesus Maarja kaudu täiuslikuks inimeseks.
Kõigepealt sündis Ta Jumala Pojaks, siis täiuslikuks inimeseks,
kelle jumalikkus oli 30 aastat peidus.
Jeesust peetigi Joosepi pojaks, kuigi Ta keha oli Jumala saadetud.
Ristil sündis uus inimene-vahemees Jumala ja inimese vahel,
nagu 1Timoteose 2:5 ütleb.
Ta on endiselt Jumal-inimene, kuid Ta on uus inimene.
Jeesus sündis Inimesepojaks.
Heebrealastele 5. peatükis räägitakse sellest.
Jeesus oli 2. Psalmis oleva prohveteeringu täimumine.
Heebrealastele 5:5:"Nõnda ei ole ka Kristus austanud ennast ise
ülempreestriks saamisega, vaid see, kes talle on ütelnud:
"Sina oled mu Poeg, täna ma sünnitasin sinu."
Nüüd see sünd, kui Ta sündis uueks inimeseks,
sündis Ta risti kaudu, tõustes 3. päeval surnuist uue inimesena.
Jeesus on tee Isa juurde ning Tal on ülestõusmise ihu,
selline, nagu saab olema kõigil usklikel,
kes ühinevad taevas Kristusega.
Nüüd ka Jeesuse vaim hoia koos kogu loodut, mis loodi Tema sõna alusel.
Koloslastele 1:16 ütleb selle kohta nii:
"sest tema läbi on loodud kõik, mis on taevais ja maa peal,
mis on nähtav ja nähtamatu, olgu troonid või ülemused, olgu
valitsused või meelevallad - kõik on loodud tema (Jeesuse) läbi
ja tema poole. Tema ise on enne kõike ja kõik püsib koos temas"
Minu meelest on imeline mõelda Jeesuse peale,
kellega me ükskord näost-näkku kohtud.
Me näeme inimene-Jumalat!
Mõtle, kui sa räägid Jeesusega, siis Ta suudab sind kuulata ning
sinuga kommunikeeruda,
kuid samal ajal vastu võtta kogu universumist tulevat infot,
valitsedes seda kõike!
Jeesus on imeline persoon ja tee Isa juurde.
On äärmiselt tähtis, et õpiksime Teda tundma.
Sa võid tõestada oma armastust Jeesuse vastu,
õppides paremini tundma Tema Sõna, armastades seda.
Oleme märganud, et Jumalal on imeline võime jaguneda ja paljuneda,
säilitades ainsus.
Ta jagunes, sünnitades Poja, nagu me äsja kuulsime.
Kuid Jumal peab kogu aeg uuesti jagunema, iga kord kui
inimene tuleb usule ehk saab päästetud,
kuna Jeesus ütles, et Ta saadab meile oma Püha Vaimu.
Johannese evangeeliumis räägib Jeesus Pühast Vaimust ja sellest,
et Jeesus peab lahkuma, et Püha Vaim saaks asemele tulla.
Jeesus ütleb Johannese 15:26:
"Kui tuleb Lohutaja, kelle ma teile Isa juurest saadan, Tõe Vaim,
kes lähtub Isast, siis tema tunnistab minust."
Jeesus ütleb siin, et Tema saadab Püha Vaimu.
Jeesus ütleb Johannese 14:16 (heebreakeelne algtekst):
"Mina palvetan Isa poole ja ta annab teile teise Lohutaja,
et tema oleks teiega igavesti:"
Jeesus ütleb salmis 26: "Aga Lohutaja, Püha Vaim,
kelle Isa saadab minu nimel,"
Kuidas seda seletada, kui alguses öeldakse, et Isa saadab Püha Vaimu,
siis aga öeldakse, et Jeesus teeb seda?
Nüüd tuleb mängu kolmainsuse erinevad ülesanded.
Kui Jeesus saadab vaimu, on see Tema vaim ja tõestus sellest,
me oleme osa Tema ihust, kuna Püha Vaim tuleneb Temast,
tulles meisse ja täites meid ning jagunedes.
Apostlite teod 16:7 kinnitab seda.
Nüüd tuleb kolmainsus meisse Püha Vaimu läbi elama.
Jeesus ütles, et Tema saadab vaimu, see teeb meist Tema ihu osalised.
Piibel ütleb ka, et Isa saadab oma vaimu.
Kuid Isal on ju vägi. Kui nüüd Isa saadab oma vaimu,
tulevad sellega koos imed ja tunnustähed koos Sõnaga,
mida kuulutatakse.
Selletõttu sünnivad imed ja tunnustähed Isa väe kaudu.
Matteuse 10:20 ütleb Jeesus:"vaid teie Isa Vaim kõneleb teie kaudu."
Johannese 14:23:"Jeesus vastas talle:"Kui keegi armastab mind,
küll ta peab minu sõna, ja minu Isa armastab teda
ja me tuleme ja teeme eluaseme tema juurde."
Püha Vaim, kelles on hing, vaim ja ihu, mida uurime kohe lähemalt,
Püha Vaimu kaudu tulevad Isa ja Poeg meie südamesse elama.
Püha Vaim on isik ja ka Jumala impersonaalne vägi.
On ususuundi, mille kohaselt on Püha Vaim ainult vägi ning
mõned mõtlevad, et Püha Vaim on vaid meis asuv isik.
Kuid kui Piiblit lähemalt uurida, siis selgub, et Püha Vaim on
nii meis elav isik kui ka Jumala impersonaalne vägi,
mille kaudu võib Jumala isik olla kõikjal.
Nüüd kui me uurime Püha Vaimu veidi lähemalt, näeme,
et Psalm 139 räägib Jumala kõiketeadmisest,
kõikjal viibimisest ja omadusest olla kõikjal.
Loeme Psalm 139:7-10:"Kuhu ma võiksin minna su Vaimu eest?
Ja kuhu ma põgeneksin su palge eest?
Kui ma astuksin taevasse, siis oled sina seal;
kui ma teeksin endale aseme surmavalda, vaata, sina oled seal!
Kui ma võtaksin koidutiivad ja asuksin elama viimse mere äärde,siis
sealgi su käsi juhataks mind ja su parem käsi haaraks minust kinni."
Ta on isik, kes võib samaaegselt kõikjal viibida.
Püha Vaimu kaudu saab ka Isa olla igal pool samaaegselt ning
Jeesus võib olla igal pool samaaegselt.
Seetõttu öeldakse siin Jumala kohta Psalmis 139:2:
"Sina tead, millal ma maha istun ja millal ma tõusen;
sa mõistad kaugelt ära mu mõtted."
On imeline mõelda, et Jumal teab ka seda, mida me homme mõtleme.
See räägib meile võimest olla väljaspool aega.
Püha Vaim on kolmainsuse osa, kuna ka Tema koosneb
Sõnast, valgusest ja väest.
Efeslastele 6:17:"vaimumõõk, see on Jumala sõna!"
Püha Vaim teeb Jumala Sõna meie sees elavaks ning
seetõttu on Ta sõna meis.
Johannese 1:12 ütleb: "Aga kõigile, kes tema vastu võtsid,
andis ta meelevalla (väe-algtekst) saada Jumala lasteks,
neile, kes usuvad tema nimesse,"
Kui me usume Jeesuse nimesse, annab Püha vaim meile reaalse väe
saada Jumala lasteks.
Johannese 16:14 ütleb, et Püha Vaim kirgastab meile Jeesust.
Püha Vaim valgustab meile Jumala Sõna.
Ilma Püha Vaimuta ei või keegi Piiblit mõista.
Sa võid Piibli algusest lõpuni läbi lugeda ja pähe õppida,
kuid sa ei saa sellest aru, enne kui Jumala Vaim ei ava seda sulle.
Ka saatan tunneb Piiblit algusest lõpuni, kuid ta ei tunne Jumala
persooni, kuna temas pole Püha Vaimu.
Saatanal on küll vägi, kuid tal pole Püha Vaimu.
Selletõttu vajame me Jumala Vaimu.
Jeesus ütles oma jüngritele: "Mina saadan teile selle,
mida Mu Isa on lubanud, kuid oodake selles linnas seni,
kuni teid riietatakse väega ülevalt."
Siin kasutatakse sõna "dynamis" ehk vägi.
Näeme, et Püha Vaim on meie isikule lisaks meis asuv ja töötav vägi.
On hea teadvustada, et tema on meie elu ja jõu allikas ning et
me võime läbi kõige toetuda Temale läbi palvetamise.
Nüüd on palju mõeldud selle üle, kas Püha Vaimu võib ülistada.
On poolt -ja vastuväiteid.
Isa ja Jeesust võib küll ülistada, kuid kas ka Püha Vaimu?
Püha Vaim ülistab meis ning põhjustab meis ülistamise,
mis tõuseb Isa-Jumala troonini, kelle paremal käel on Jeesus.
Lähme tagasi kogudusetelgi juurde.
Me saame ülistada ja kiita Jeesust selle eest, et Ta meid lunastas ning
ka Tema Sõna ehk Piibli eest.
Kuid Püha Vaimu võime me ülistada selle eest,
et Tema kirgastab meie sees Kristust.
Tema kaudu tuleb Isa ja Jeesuse ligiolu minu ellu ning ma võin
selle eest Püha Vaimu kiita ja ülistada.
Pühast vaimust täidetuna võin ma kiita Jumal-Isa.
Seetõttu ei pea me Jumala kolmainsust limiteerima,
kuna Püha Vaim on isik ning ka Jumal.
Kolmainsuse kõigil persoonidel on oma roll, kuid nad on siiski üks.
Peame seda meeles.
Püha Vaimu on kirjeldatud Jumala seitsme Vaimuna,
mis on saadetud maailma.
Ilmutuse raamatu 4:5 vaatab Johannes trooni, nähes Jumal-Isa.
Trooni ees põleb 7 tulist lampi, mis põlevad,
need on Jumala seitse Vaimu.
Ehk mõtled, et mis see nüüd siis veel on:
üks Jumal, kolmainsus ning nüüd veel 7 Vaimu?
Kui vaatame Jesaja raamatu 11. peatükki,
siis siin seletatakse Jumala seitsme Vaimu kohta rohkem.
Jesaja 11:1-2:"Aga Iisai kännust tõuseb võrse
ja võsu tema juurtest kannab vilja.
Ja tema peal hingab Issanda Vaim, tarkuse ja arukuse Vaim,
nõu ja väe Vaim, Issanda tundmise ja kartuse Vaim."
Siin näeme, et Jumala seitse vaimu on tegutsevad ning siin loetletakse,
mida need seitse Vaimu maailmakõiksuses ja ka meie eludes
korda saadavad ning teevad.
Jumala seitse Vaimu.
Issanda Vaim on armastus ning see toob armastuse meie ellu.
Nüüd tarkuse Vaim, heebrea keeles tsok mah,
tähendab, et Jumala Vaim toob sinu usuellu tarkuse,
et sa oskaksid usu kaudu õpitud Sõna oma ellu rakendada.
Selleks vajad Jumala Vaimu tarkust, kes sulle seda ka annab.
Siis tuli arukuse Vaim ehk binah, mis tähendab ilmutust, arusaamist.
Jumala Vaim annab sulle ilmutuse, kui loed Piiblit ja palvetad seda.
Ta annab sulle ilmutusi Sõnast.
Sa vajad ilmutusi, et võiksid mõista, millal Jumal räägib.
On imeline lugeda Piiblit ning ühtäkki avaneb teatud koht sulle ja
sa mõistad, et nüüd Jumal räägib sulle!
Jumal räägib Jumal mulle oma Sõna kaudu.
See on kõige olulisem asi, tunda ära Jumala hääl Tema Sõnas.
Siis on etzah ehk nõu Vaim.
See on see, kui Jumal annab meile tarkust oma elu planeerida.
Kui me Tema poole regulaarselt palvetame, siis Ta juhatab meid.
Ta annab meile tarkust õigesti planeerida.
Jumala isiku juurde kuulub erinevate nõuannete andmine meile,
kui me palvetades oma päevades kulgeme.
Üks Jumala seitsmest Vaimust on väe Vaim ehk gebora.
See tähendab võitu, meisterlikkust, suurepärasust.
Jumal annab meile ühe usu vaimu selleläbi.
Kui oleme Jumala lapsed, on meil võime elada püha elu ning
nagu Peetruse kiri ütleb, meile antakse jumaliku väe läbi kõik,
mida vajatakse eluks ja jumalakartuseks.
Jumala Vaim annab meile väe elada rõõmsalt usuelu,
olles täis Jumala rahu.
Rahu on üks Jumala lapse esimeseks tunnuseks.
Veel on daaf ehk Issanda tundmise Vaim.
Siin annab Jumala Vaim meile teadmise, tunnetuse, taju
Jumala ligiolust ja olukorra seisust.
Olukordades, kui kohtame inimesi elus.
Mitte nii, et oleme kõrgid ja arvame, et oleme teistest paremad.Ei!
Jumal tahab suurendada meie tundlikkust vaimu tasandil,
et me võiksime õrnalt reageerida inimeste tunnetele.
Viimane Vaim on Issanda Kartuse Vaim ehk jirah,
kes toob Jumala austamise.
Need on Jumala 7 Vaimu, kes on saadetud kõikjale maailma.
Me räägime siin elu alal hoidvatest ning hingi päästvatest vaimudest.
Selletõttu kui uurime 1 Mo 2:7, kui Jumal lõi Aadama:
"Ja Issand Jumal valmistas inimese, kes põrm on, mullast,
ja puhus tema ninasse eluhinguse (heebrea k Elu Vaimu);"
Jumala seitse Vaimu hoiavad üleval kogu olemasolevat loodut.
Iiobi raamatu algus ütleb isegi, et Tema on asetanud tarkuse
inimese siseelunditesse ning hoiab inimese südamelööke.
Seda kõike teeb Jumala Vaim, kes hoiab kõike koos, kes
voolab läbi kõige ja kõigi, ka läbi nende, kes ei usu Jumalat.
Tema arm hoiab kõike koos.
Piibel ütleb, et kui Tema eemaldaks oma Vaimu, sureks kõik elav.
Markuse evangeeliumist näeme, et Ta on ka hingesid päästev Vaim.
Ta on Isa ja Jeesuse Vaim, kes on tulnud maa peale.
Markuse 16:20:"Aga jüngrid läksid välja ja kuulutasid kõikjal,
ning Issand toetas neid ja kinnitas sõna tunnustähtedega. "
Imed ja tunnustähed tulevad Püha Vaimu kaudu meie ellu.
See on oluline mõista.
Püha Vaim on kolmainsus, kes sünnitab uuesti inimese kolmainsuse.
Me ei saaks muidu ülestõusmise ihusid, kui tõuseme surnuist.
See kõik toimub Püha Vaimu kaudu.
Pühal Vaimul on hing, vaim ja keha.
Tema ühendub meiega, luues meile ülestõusmise ihu.
Kuidas võime selles kindlad olla?
Näiteks Jeesuse ületõusmisest, kes oli esimene, kes tõusis surnuist.
Matteuse 27:51:"Ja ennäe, templi vahevaip kärises ülalt alla kaheks
ja maa värises ja kaljud murdusid ja hauakambrid avanesid ja ärkas üles
palju magama uinunud pühade ihusid"
Nad ei tõusnud vanades kõdunenud ihudes, vaid uues ihus.
"ja need tulid hauakambritest välja ja läksid pärast tema surnuist
ülesäratamist pühasse linna ja paljud said seda näha."
See on huvitav, et meile ei öelda, mitu kristlast sai siin uue ihu,
vaid et neid oli palju.
Me teame, et taevastes on Jeesus, kellel on ülestõusmise ihu,
taevas on kristlasi uue ihuga ning neil on vaim, hing ja ihu,
sest Püha Vaimgi on selline ja Ta on meis.
Meil on veel vana keha, kuid ka meie muutume, kui Kristus tuleb meile
järele, kui me ei sure enne seda loomulikku surma.
Püha Vaim on vaim, kes hoiab koos kõike olemasolevat.
1 Ko 6:17 ütleb:"Aga kes hoiab Issanda poole, see on temaga üks vaim."
Kui Tema tuleb meisse elama, saame me Temaga üheks.
Sellest räägime me rohkem järgmisel korral.
Piibel räägib meile, et iga pilge ja patt antakse inimestele andeks,
kuid Vaimu pilkamist ei andestata.
Miks ütles Jeesus nii karmid sõnad Püha Vaimu kohta?
Et iga patt antakse inmestele andeks, ka Jeesuse pilkamine
anti neile andeks, kuid Püha Vaimu pilget ei anta andeks.
See räägib meile, sõbrad, Püha Vaimu tähendusest meie eludes.
Sellest, kui tähtis on Püha Vaim.
Matteuse 12:32-33:"Ja kui keegi ütleb midagi Inimese Poja vastu,
võib ta saada andeks, aga kui keegi ütleb midagi Püha Vaimu vastu,
ei andestata talle ei sellel ega tulevasel ajastul.
Kui puu on hea, siis on ta viligi hea, või kui puu on halb, siis on ta viligi halb;
sest puud tuntakse tema viljast."
Me näeme, et Jeesus viitab Püha Vaimu pilkamisele,
rääkides puust.
Jeesus mõtleb sellega, et Püha Vaimu pilkamine on protsess.
Mitte keegi ei lähe Püha Vaimu kohe täielikult pilkama,
vaid see toimub järk-järgulise Püha Vaimu pakutud pääste tõrjumisena.
Selle käigus inimese süda paadub üha enam ja enam,
kui ta tõrjub Püha Vaimu kutset, kuni ta pöörab Jumalale selja,
nii et ta enam ei kuule Püha Vaimu häält ning siis on ta süüdi
surmapatus, mille eest ei leidu enam andestust.
Selletõttu ei peaks keegi kartma, et ta on sõnadega Püha Vaimu
pilganud ning et ta ei saa seda andeks.
Püha Vaimu pilge on pikk protsess.
Kui sul on igatsus Jumala Püha Vaimu järgi ning sa muretsed
pilkamise pärast, siis juba igatsus on sinu sees tunnistuseks sellest,
et Jumala Vaim on sinu sees ja armastab ning kutsub sind,
et teeksid meeleparandust pattudest,
et õpiksid Teda tundma ning oleksid Tema ligiolus.
Püha Vaim kinnitab seda sinus.
Püha Vaim antakse meile pitserina ning kinnituseks.
Püha Vaim kinnitab meie usku ja suurendab meie armastust ja tuld.
Seetõttu peaksime olema Pühale Vaimule alati kuulekad,
sest see viib selleni, et meie usuelu on viljakas ning me õpime
kuuleme Tema häält üha paremini ja paremini.
Innustan sind alistuma Jumalale kogu südamega, et Jumala Vaim saaks
õhutada sind üles ning teeks sinu jaoks elavaks Jumala Sõna,
viies sind sellel teel turvaliselt edasi, kuni Taevakoduni.
Järmises osas käsitleme inimese kolmainsuse müsteeriumi:
keha, hinge ja vaimu.
Mida see tähendab, kui inimene loodi Jumala näo järgi?
Jumal on kolmainsus ning iga Jumala isik on kolmainsus,
siis kuidas see ühendub inimesega ja sellega, et inimene on kolmainsus
ning Jumal on loonud inimese enda sarnaseks?
Neid teemasid käsitleme järgmises saates.
Õpetus: Markku Veilo Tõlge: Lemme-Getter Bogatkin